CELEX: C2004/094/163
Language: el
Date: 2004-04-17 00:00:00
Title: Προσφυγή της Asa Sundholm κατά της Επιτροπής των Ευρωπαϊκών Κοινοτήτων που ασκήθηκε την 1η Μαρτίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/66
            
         Προσφυγή της Asa Sundholm κατά της Επιτροπής των Ευρωπαϊκών Κοινοτήτων που ασκήθηκε την 1η Μαρτίου 2004
   (Υπόθεση Τ-86/04)
   (2004/C 94/163)
   Γλώσσα της διαδικασίας: η γαλλική
   Η Asa Sundholm, κάτοικος Βρυξελλών, εκπροσωπούμενη από τους Sébastien Orlandi, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε την 1η Μαρτίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της 10ης Απριλίου 2003 με την οποία καταρτίστηκε η έκθεση εξελίξεως της καριέρας της προσφεύγουσας για την περίοδο από 1ης Ιουλίου 2001 έως 31 Δεκεμβρίου 2002·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα:
   Προς στήριξη της προσφυγής της, η προσφεύγουσα προβάλλει ότι η βαλλόμενη έκθεση κάνει μνεία των δικαιολογημένων απουσιών της, καθώς και της καταστάσεως της υγείας της, κατά παράβαση του άρθρου 7, παράγραφος 2, των γενικών εκτελεστικών διατάξεων του άρθρου 43 του ΚΥΚ. Επικαλείται επίσης προφανές σφάλμα εκτιμήσεως που αντλείται από τη φερόμενη έλλειψη συνοχής μεταξύ των σχολίων και των βαθμών που της δόθηκαν στην έκθεση αυτή. Η προσφεύγουσα προβάλλει, τέλος, ότι η εν λόγω έκθεση δεν είναι επαρκώς αιτιολογημένη, πολλώ μάλλον που παρεκκλίνει από τις συστάσεις της επιτροπής ίσης εκπροσωπήσεως για την αξιολόγηση και πρέπει, σύμφωνα με το άρθρο 8, παράγραφος 7, των γενικών εκτελεστικών διατάξεων του άρθρου 43 του ΚΥΚ, να συνοδεύεται από κατάλληλη αιτιολογία.